Telengana CM K Chandrashekar Rao কৃষি আইন প্ৰত্যাহাৰৰ পাছতেই নতুনকৈ চাপ বৃদ্ধি পাইছে কেন্দ্ৰীয় চৰকাৰৰ ওপৰত। এবছৰ ধৰি চলি থকা কৃষক আন্দোলনত মৃত্যু হোৱা কৃষকৰ পৰিয়াললৈ ক্ষতিপূৰণৰ দাবী তুলিছে বিৰোধীয়ে।
কিন্তু চাপ বৃদ্ধিয়েই নহয়, শেহতীয়াকৈ বিজেপি বিৰোধী শিৱিৰত যোগ দিয়া তেলেংগানাৰ মুখ্যমন্ত্ৰী কে চন্দ্ৰশেখৰ ৰাওৱে তেওঁৰ ৰাজ্য চৰকাৰৰ পৰা কৃষক আন্দোলনত মৃত্যু বৰণ কৰা সকলো কৃষকৰ পৰিয়াললৈ ৩লাখকৈ টকাৰ আৰ্থিক সাহায্য দিয়াৰ কখা ঘোষণা কৰিছে।
কৃষি আইন প্ৰত্যাহাৰৰ দাবীত কৰা আন্দোলনত যোৱা এবছৰত কমেও ৭০০ কৃষকৰ মৃত্যু হোৱা বুলি কৃষক সংগঠনসমূহে দাবী কৰি আহিছে।
ইপিনে, বিৰোধী দলসমূহে দাবী কৰিছে যে যিহেতু প্ৰধানমন্ত্ৰীয়ে ভুল স্বীকাৰ কৰিলেই, গতিকে মৃত কৃষকৰ পৰিয়ালবোৰক ক্ষতিপূৰণ দিব লাগে। সেয়াই নহয়, আনকি বিজেপিৰেই সাংসদ বৰুণ গান্ধীয়েও মৃত কৃষকৰ পৰিয়াললৈ আৰ্থিক সাহায্য প্ৰদানৰ কথা কৈছে।
তেলেংগানাৰ মুখ্যমন্ত্ৰী কে চন্দ্ৰশেখৰ ৰাওৱে স্পষ্ট কৰি জনাইছে যে কেন্দ্ৰৰ মোদী চৰকাৰে মৃত কৃষকসকলৰ পৰিয়াললৈ কেমও ২৫ লাখকৈ টকাৰ সাহায্য দিয়া উচিত। তেওঁ কেন্দ্ৰক দাবী কৰাই নহয়, লগতে নিজৰ ৰাজ্য চৰকাৰৰ পৰা শ্বহীদ কৃষকৰ প্ৰতিটো পৰিয়াললৈ ৩লাখকৈ টকাৰ আৰ্থিক সাহায্য দিয়াৰ কথাও ঘোষণা কৰে।
উল্লেখ্য যে শুকুৰবাৰে প্ৰধানমন্ত্ৰী নৰেন্দ্ৰ মোদীয়ে সকলোকে আচৰিত কৰি কৃষি আইন প্ৰত্যাহাৰৰ কথা ঘোষণা কৰে। দেশবাসীৰ ওচৰত ক্ষমাও বিচাৰে প্ৰধানমন্ত্ৰীয়ে।
প্ৰধানমন্ত্ৰীৰ এই ঘোষণাৰ পাছৰে পৰাই প্ৰশ্ন উঠিছে যে ইমানদিনে চৰকাৰৰৰ আকোঁৰগোজ স্থিতিৰ বাবে যিসকল কৃষকে প্ৰাণ হেৰুৱাবলগীয়া হ'ল তেওঁলোকৰ কি হ'ব?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
